# Grant cyflwyno – templed datganiad i'r wasg

Gellir defnyddio'r templed hwn i greu datganiad i'r wasg ar gyfer eich prosiect. Mae'r templed hwn ar gyfer prosiectau y dyfarnwyd grant cyflwyno iddynt, sef y grant llawn a ddyfernir yn dilyn cam datblygu eich prosiect.

Mae'r adrannau sydd wedi'u hamlygu'n esbonio pa wybodaeth y dylid ei rhoi ym mhob adran ac mae testun enghreifftiol wedi'i gynnwys hefyd. Dylid rhoi eich gwybodaeth berthnasol eich hun yn lle'r testun mewn cromfachau. Dylid dileu'r testun a amlygwyd a'r enghreifftiau unwaith y byddwch wedi ychwanegu testun sy'n ymwneud â'ch prosiect.

Ar ôl ei gwblhau eich datganiad i'r wasg gallwch ei anfon ef at eich Rheolwr Buddsoddi, Rheolwr Marchnata a Chyfathrebu a Swyddfa'r Wasg y Gronfa Treftadaeth a fydd yn trefnu cymeradwyo ac yn ychwanegu dyfyniad os oes angen.

## Logos

Rhowch logo eich sefydliad ochr yn ochr â logo cydnabyddiaeth Cronfa Treftadaeth y Loteri Genedlaethol ar frig y dudalen. **Ar ôl i chi ychwanegu logo eich sefydliad gallwch ddileu'r testun hwn.**

## Embargo

Os hoffech i'r stori gael ei chyhoeddi ar ôl dyddiad penodol gallech gynnwys dyddiad ac amser embargo fel nad yw'r stori'n cael ei chyhoeddi'n gynnar. **Ar ôl i chi wneud hyn gallwch ddileu'r testun hwn.**

O dan embargo tan [amser] ar [dyddiad]

## Teitl

Dylai'r teitl adrodd y stori mewn ychydig eiriau ac amlygu nod allweddol y prosiect. **Ar ôl i chi ychwanegu teitl gallwch ddileu'r testun hwn.**

[Enw’r prosiect neu enw’r sefydliad] yn derbyn grant gan Gronfa Treftadaeth y Loteri Genedlaethol i [achub / diogelu / rhannu] [ased / safle / pwnc treftadaeth].

**Enghraifft:** Gwarchod Gloÿnnod Byw yn derbyn grant gan Gronfa Treftadaeth y Loteri Genedlaethol i achub gwyfynod sydd mewn perygl o ddiflannu.

## Prif destun

Dylai'r paragraff cyntaf gynnwys gwybodaeth allweddol am y grant. Pwy sydd wedi ei dderbyn, swm y grant a phrif nod eich prosiect. **Ar ôl i chi ychwanegu eich paragraff cyntaf gallwch ddileu'r testun hwn.**

Heddiw, mae [enw’r sefydliad] yn cyhoeddi grant o [£XX] gan Gronfa Treftadaeth y Loteri Genedlaethol i [achub / diogelu / rhannu] [ased / safle / pwnc treftadaeth] a [sicrhau ei dyfodol / creu dyfodol cynaliadwy / trawsnewid mynediad].

**Enghraifft:** Heddiw, mae Gwarchod Gloÿnnod Byw yn cyhoeddi grant o £229,000 gan Gronfa Treftadaeth y Loteri Genedlaethol i achub wyth rhywogaeth o wyfynod sydd mewn perygl o ddiflannu yn Swydd Gaint a rhoi’r sgiliau i gymunedau helpu sicrhau dyfodol mwy disglair i’r pryfed.

Rhowch ychydig o wybodaeth am arwyddocâd y dreftadaeth y mae eich prosiect yn ei gynnwys – pam fod y lle / adeilad / stori / rhywogaeth hon mor bwysig a pham fod angen i’r prosiect hwn ddigwydd? **Ar ôl i chi ychwanegu rhagor o wybodaeth gallwch ddileu'r testun hwn.**

[Ased / lle / pwnc treftadaeth] yw'r [XX hynaf / un o'r XX olaf sy'n weddill / cofnod cyflawn o XX] a heb yr ariannu hwn gan Gronfa Treftadaeth y Loteri Genedlaethol [byddai'n parhau i fod yn anhygyrch / gallai gael ei golli am byth / byddai ei storïau'n parhau i fod heb eu clywed].

**Enghraifft:** Mae Swydd Gaint yn gartref i fwy o rywogaethau gwyfynod prin a dan fygythiad nag unrhyw le arall yn y DU a heb yr ariannu hwn gan Gronfa Treftadaeth y Loteri Genedlaethol gallai rhai o'r rhywogaethau hynny gael eu colli am byth.

Rhowch ychydig o wybodaeth bellach am eich prosiect a beth fydd yr ariannu'n ei gyflawni. Os yn bosibl, ceisiwch esbonio sut mae eich prosiect yn cyflawni pob un o’n pedair egwyddor fuddsoddi allweddol: achub treftadaeth; diogelu'r amgylchedd; cynhwysiad, mynediad a chyfranogiad; cynaladwyedd sefydliadol. **Ar ôl i chi ychwanegu rhagor o wybodaeth gallwch ddileu'r testun hwn.**

**Enghraifft:** Bydd y prosiect a ariennir gan y Loteri Genedlaethol yn galluogi gwaith cadwraeth helaeth i ddigwydd ar draws y sir, gan adfer cynefinoedd hanfodol a helpu rhywogaethau i fridio a ffynnu unwaith eto.

Bydd gwirfoddolwyr, grwpiau lleol ac ysgolion yn gallu cymryd rhan yn y prosiect trwy ddigwyddiadau a chyfleoedd hyfforddi, gan ganiatáu hyd yn oed yn fwy o bobl i fwynhau a chwarae rhan yn nhreftadaeth naturiol Swydd Gaint.

Yn y tymor hir, bydd y prosiect yn adeiladu sgiliau gwirfoddolwyr Gwarchod Gloÿnnod Byw, yn cryfhau’r rhwydwaith o grwpiau a sefydliadau sy’n cydweithio er budd natur ac yn codi ymwybyddiaeth y cyhoedd o bwysigrwydd gofalu am ein byd naturiol.

Os yn berthnasol gallech gynnwys galwad i weithredu ar gyfer eich darllenwyr: gwefan i ymweld â hi, digwyddiad i'w fynychu neu garreg filltir i gadw llygad amdani. **Ar ôl i chi ychwanegu rhagor o wybodaeth gallwch ddileu'r testun hwn.**

**Enghraifft:** Bydd Gwarchod Gloÿnnod Byw yn cynnal digwyddiadau trwy gydol y prosiect, ewch i'r wefan i ddod o hyd i un yn eich ardal chi.

## Dyfyniadau

Rhowch ddyfyniad gan eich sefydliad: cadwch ef yn fyr, mewn lleferydd naturiol a brwdfrydig. Anelwch at greu 'seindalp' bachog y bydd y cyfryngau am ei ddefnyddio. Peidiwch ag anghofio diolch i chwaraewyr y Loteri Genedlaethol. **Ar ôl i chi ychwanegu eich dyfyniad gallwch ddileu'r testun hwn.**

Meddai [enw a rôl y llefarydd] o [enw’r sefydliad]: "Rydym yn hynod o falch o fod wedi derbyn y gefnogaeth hon gan Gronfa Treftadaeth y Loteri Genedlaethol. Diolch i arian a godwyd gan chwaraewyr y Loteri Genedlaethol [nod allweddol y prosiect].

**Enghraifft:** Meddai [XX] o Gwarchod Gloÿnnod Byw: “Rydym yn hynod o falch o fod wedi derbyn y gefnogaeth hon gan Gronfa Treftadaeth y Loteri Genedlaethol. Diolch i arian a godwyd gan chwaraewyr y Loteri Genedlaethol bydd gwaith cadwraeth ac allgymorth cymunedol hanfodol yn sicrhau dyfodol mwy disglair i wyfynod godidog Swydd Gaint.”

## Nodiadau i olygyddion

Rhowch eich nodiadau i olygyddion a chofiwch gynnwys y nodiadau i olygyddion (fel isod) ar gyfer Cronfa Treftadaeth y Loteri Genedlaethol. **Ar ôl i chi ychwanegu eich manylion gallwch ddileu'r testun hwn.**

## Ynghylch [enw eich sefydliad]

[Rhowch wybodaeth am eich sefydliad]

## Ynghylch Cronfa Treftadaeth y Loteri Genedlaethol

Ein gweledigaeth yw gwerthfawrogi a gofalu am dreftadaeth a'i chynnal ar gyfer pawb, nawr ac yn y dyfodol. Dyna pam, fel yr ariannwr mwyaf o dreftadaeth y DU, yr ydym yn ymroddedig i gefnogi prosiectau sy'n cysylltu pobl a chymunedau â threftadaeth, fel y nodir yn ein cynllun strategol, [Treftadaeth 2033](https://www.heritagefund.org.uk/cy/article/treftadaeth-2033-ein-strategaeth-10-mlynedd). Gall treftadaeth fod yn unrhyw beth o'r gorffennol y mae pobl yn ei werthfawrogi ac eisiau ei drosglwyddo i genedlaethau'r dyfodol. Credwn mewn nerth treftadaeth i danio'r dychymyg, cynnig llawenydd ac ysbrydoliaeth, ac i ennyn balchder mewn lle a chysylltiad â'r gorffennol.

Dros y 10 mlynedd nesaf, rydym yn bwriadu buddsoddi £3.6biliwn a godir ar gyfer achosion da gan chwaraewyr y Loteri Genedlaethol i wneud gwahaniaeth go iawn i bobl, lleoedd a chymunedau.

[heritagefund.org.uk/cy](https://www.heritagefund.org.uk/cy)

Dilynwch @HeritageFundCYM ar [Twitter/X](https://x.com/HeritageFundCYM), [Facebook](https://www.facebook.com/HeritageFundCYM) ac [Instagram](https://www.instagram.com/heritagefunduk/) a defnyddiwch #LoteriGenedlaethol #CronfaTreftadaeth

## Mwy o wybodaeth

Rhowch fanylion cyswllt y gall y cyfryngau eu defnyddio i gael rhagor o wybodaeth. **Ar ôl i chi ychwanegu eich manylion gallwch ddileu'r testun hwn.**

**Mwy o wybodaeth**

Am ragor o wybodaeth, lluniau ac i drefnu cyfweliad cysylltwch â [enw cyswllt] yn [sefydliad] ar [rhif ffôn a chyfeiriad e-bost].